CELEX: 32013R1018
Language: hu
Date: 2013-10-23 00:00:00
Title: A Bizottság 1018/2013/EU rendelete ( 2013. október 23. ) a nem a betegségek kockázatának csökkentését, illetve a gyermekek fejlődését és egészségét érintő, élelmiszerekkel kapcsolatos, egészségre vonatkozó, engedélyezett állítások jegyzékének megállapításáról szóló 432/2012/EU rendelet módosításáról  EGT-vonatkozású szöveg

24.10.2013   
            
            
               HU
            
            
               Az Európai Unió Hivatalos Lapja
            
            
               L 282/43
            
         A BIZOTTSÁG 1018/2013/EU RENDELETE
   (2013. október 23.)
   a nem a betegségek kockázatának csökkentését, illetve a gyermekek fejlődését és egészségét érintő, élelmiszerekkel kapcsolatos, egészségre vonatkozó, engedélyezett állítások jegyzékének megállapításáról szóló 432/2012/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekkel kapcsolatos, tápanyag-összetételre és egészségre vonatkozó állításokról szóló, 2006. december 20-i 1924/2006/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1924/2006/EK rendelet 13. cikkének (3) bekezdése értelmében a Bizottság elfogadta a nem a betegségek kockázatának csökkentését, illetve a gyermekek fejlődését és egészségét érintő, élelmiszerekkel kapcsolatos, egészségre vonatkozó, engedélyezett állítások jegyzékének megállapításáról szóló, 2012. május 16-i 432/2012/EU rendeletet (2).
            
         
               (2)
            
            
               Az egészségre vonatkozó, engedélyezett állítások jegyzékének elfogadásakor azonban még egyes állítások az Európai Élelmiszerbiztonsági Hatóság (a továbbiakban: Hatóság) értékelése vagy a Bizottság mérlegelése alatt álltak (3).
            
         
               (3)
            
            
               Ezen állítások egyike a szénhidrátoknak az egészséges agyműködés megőrzésében játszott szerepével kapcsolatos, egészségre vonatkozó állítás, amelyet a Hatóság kedvezően értékelt, és az alábbi megfelelő felhasználási feltételek feltüntetését javasolta: „a becslések szerint napi 130 g glikémiás szénhidrát bevitele fedezi az agy számára szükséges glükózmennyiséget” (4).
            
         
               (4)
            
            
               Az 1924/2006/EK rendelet 13. cikkének (3) bekezdése értelmében az engedélyezett, egészségre vonatkozó állítások mellett az alkalmazásukhoz szükséges valamennyi feltételt (beleértve a korlátozásokat is) is fel kell tüntetni. Ennek megfelelően az engedélyezett állítások listájának – az 1924/2006/EK rendeletben megállapított szabályokkal, valamint a Hatóság véleményeivel összhangban – magában kell foglalnia az állítások megszövegezését, az állítások alkalmazásának egyedi feltételeit, és adott esetben a felhasználásra vonatkozó feltételeket és korlátozásokat és/vagy egy kiegészítő tájékoztatást vagy figyelmeztetést is.
            
         
               (5)
            
            
               Egyes tagállamok azonban az iránti aggodalmukat fejezték ki, hogy az állításnak az ezekkel a felhasználási feltételekkel történő engedélyezése előidézné, valamint ösztönözné a cukrot nem természetes módon tartalmazó élelmiszerek fogyasztását. Az engedélyezés továbbá ellentmondásos és félrevezető üzenetet közvetítene a fogyasztóknak, különösen annak fényében, hogy a nemzeti táplálkozási ajánlások a cukorfogyasztás mérséklését támogatják. Úgy tűnik, hogy ennek az egészségre vonatkozó állításnak az esetében az ellentmondás kezelhető azáltal, hogy az állítás engedélyezése során az alkalmazás különös feltételeit úgy korlátozzák, hogy az kizárólag alacsony cukortartalmú vagy hozzáadott cukrot nem tartalmazó – bár esetlegesen természetes módon cukrot tartalmazó – élelmiszerek esetében legyen használható.
            
         
               (6)
            
            
               E rendelet a hatálybalépésétől számított hat hónap elteltével alkalmazandó annak érdekében, hogy az élelmiszer-ipari vállalkozók alkalmazkodni tudjanak a követelményekhez.
            
         
               (7)
            
            
               Az 1924/2006/EK rendelet 20. cikkének (1) bekezdése értelmében a tápanyag-összetételre és egészségre vonatkozó állítások közösségi nyilvántartását, amely valamennyi engedélyezett, egészségre vonatkozó állítást tartalmazza, e rendelet fényében aktualizálni kell.
            
         
               (8)
            
            
               Az e rendeletben előírt intézkedések megalkotásakor a Bizottság megfelelő módon tekintetbe vette a lakosságtól és az érdekelt felektől érkező megjegyzéseket és állásfoglalásokat is.
            
         
               (9)
            
            
               Az 432/2012/EU rendeletet ezért ennek megfelelően módosítani kell.
            
         
               (10)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   A 432/2012/EU rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2014. május 13-ától kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. október 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 404., 2006.12.30., 9. o.
   
      (2)  HL L 136., 2012.5.25., 1. o.
   
      (3)  A konszolidált jegyzék 2232 ID tételének felel meg.
   
      (4)  http://www.efsa.europa.eu/en/efsajournal/doc/2226.pdf
   
      MELLÉKLET
      A 432/2012/EU rendelet melléklete az alábbi bejegyzéssel egészül ki, az ABC szerinti sorrendben beillesztve:
      
         
                     Tápanyag, anyag, élelmiszer vagy élelmiszercsoport
                  
                  
                     Állítás
                  
                  
                     Az állítás alkalmazásának feltételei
                  
                  
                     Az élelmiszer felhasználására vonatkozó feltételek és/vagy korlátozások és/vagy kiegészítő tájékoztatás vagy figyelmeztetés
                  
                  
                     EFSA Journal száma
                  
                  
                     A konszolidált jegyzékben szereplő, EFSA-értékelésre megküldött, megfeleltethető bejegyzés száma
                  
               
                     „Szénhidrátok
                  
                  
                     A szénhidrátok hozzájárulnak a normál agyműködés fenntartásához.
                  
                  
                     Ahhoz, hogy az állítást fel lehessen tüntetni, a fogyasztót tájékoztatni kell arról, hogy a kedvező hatás 130 g, valamennyi forrásból származó szénhidrát napi bevitelével érhető el.
                     Az állítás csak olyan élelmiszer esetében alkalmazható, amely adagonként legalább 20 g, az emberi szervezet anyagcseréjében átalakuló – a polioloktól eltérő – szénhidrátot tartalmaz, és teljesíti az 1924/2006/EK rendelet mellékletében az ALACSONY CUKORTARTALMÚ vagy a HOZZÁADOTT CUKROT NEM TARTALMAZ állításokra megállapított feltételeket.
                  
                  
                     Az állítás nem alkalmazható 100 %-ban cukrot tartalmazó élelmiszerek esetében.
                  
                  
                     2011;9(6):2226
                  
                  
                     603,653”